Wenza, qqimen ttqesiren ɣef liḥala-nsen, yeqqim yeswa lqahwa, tenṭeq Wenza tenna-as: Yenna-iyi-d gma tebɣiḍ ad truḥeḍ ɣer fransa, yerra-as: D tidet ad ruḥeɣ war tuɣalin. Yettwali dakken alamma tekkes tebrek yellan fella-s akken ad yeqqim di tmurt-a, dɣa d tarewla i d tifrat, ad yeṭṭef abrid ɣer fransa akken ad yettu temẓi-s wa ad ikemmel tudert-is, targit tezga deg wallaɣ-is yettxemmim ɣef tifrat, yettmekti-d temẓi-s d taddart-is d yemdanen-is, yerra-tt i ssekran d ugarru, yuɣal ixeddem akken ad yekk akk timdinin n fransa, maca mazal ur yelḥiq ɣer lebɣi-s, imi tatut n temẓi mačči d ayen isehlen.